
Gagapiin ng nakikibakang mamamayan ang pasismo ng 


rehimeng Duterte 


E paaa sa pagpasok ng rehimeng Duterte sa ikaapat na taong paghahari ang sunud-sunod na mga akto ng pasismo 
at terorismo na salaminan ng desperasyon nitong masawata ang lumalakas na paglaban ng mamamayan. 


Umpisa pa lang ng Hulyo 
pinirmahan at isinabatas ni Duterte 
ang Anti-Terror Act of 2020 (ATA). 
Kasunod nito ang pagpapasara sa 
pamamagitan ng tutang Kongreso 
sa ABS-CBN na pinakamalaking 
kumpanyang pangmidya sa bansa. 
Samantala, inilutang ng DILG ang 
panukalang pagbabahay-bahay 
bilang dagdag sa militaristang 
solusyon kontra sa paglaganap ng 
sakit na COVID-19. Wala namang 


tigil ang focused military operations 
at community support program 
operations ng AFP-PNP sa kanayunan 
atkalunsuran bunga ng pagpapaigting 
sa kontra-rebolusyonaryong gerang 
JCP Kapanatagan. 


Ang pagpapatupad ng rehimen 
sa ATA, pagpapasara sa ABS- 
CBN at patuloy na paggamit ng 
lantay na lakas-militar sa pagsupil 
sa. nakikibakang 789757mamamayan 
ay katumbas ng pagpatay sa 
demokrasya at paghahasik ng 
terorismo sa bayan. Ipinapahiwatig 
nito na wala nang lugar ang mga 
burges-demokratikong 5B8Bspalamuti 
sa ilalim ng rehimeng Duterte. 
Binubusalan nito ang sinumang 
naglalantad sa kapalpakan 
at. kabulukan ng” “rehimen. 
Pwersahang pinatatahimik nito, 
sukdulang paslangin, ang mga 
kritiko, progresibo at laluna ang 
mga rebolusyonaryo na buong 


tapang na ipinaglalaban ang interes 
at kapakanan ng mamamayan. 


Marahas, walang. kasing-lupit 
at walang konsensya nitong 
pinapatay ang mga inosente't 


sibilyan para lamang ipataw ang 
teroristang paghahari at sindakin 
ang mamamayan na manahimik na 
lamang para sa kanilang kaligtasan. 


Mistulang sirang plaka ang 
paulit-ulit na pagbabanta, paninira 
at pang-uupat ni Duterte sa mga 
tinatakang banta sa pambansang 
seguridad upang maging target ng 
terorismo ng estado. Sa ikalimang 
State of the Nation Address 
noong Hulyo 27 nagbuga ng pulos 

Kultura: Liham sa Martir 


Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 
mga komentaryo at mungkahi, balita at 


pahayagan. Magpadala. ng 


rebolusyonaryong karanasan na maaaring 


ilathala sa ating pahayagan. Ito ay tumatanggap 
ng mga liham sa: 


(Ka) st.kalatas@gmail.com 
@ balikwastk.wordpress.com 

kasinungalingan at paghahambog si Duterte at walang nailahad na 
kongkretong solusyon hinggil sa krisis dulot ng COVID-19. Gaya 
ng dati naging daluyan ang nakaraang SONA ng pagbabanta niya 
sa mga kalaban sa pulitika at mga kagalit na oligarko, at ng bahag- 
ang-buntot na patakarang panlabas ng rehimen sa pagkontrol ng 
China sa West Philippine Sea. 


Pinag-alab at pinasiklab lamang ng anti-Pilipino at kontra- 
mamamayang mga pahayag na ito ang nagngingitngit na damdamin 
ng bayan laban sa rehimen. Marami ang napukaw at nagkaroon ng 
lakas ng loob na lumaban dahil sa tindi ng atake ng estado sa mga 
demokratikong karapatan at tahasang pagpapabaya ni Duterte sa 
panahong wasak ang kabuhayan at namemeligro ang kalusugan ng 
mamamayan sa COVID-19. 


Halos isang milyong Pilipino ang pumirma sa online petition laban 
sa ATA habang tuluy-tuloy ang ang mga protesta sa lansangan laban 
sa pasistang batas. Ang mga dating walang imik mula sa panggitnang 
uri ay nangahas magsalita at makibaka. Kinundena nila ang 
pagpapasara sa ABS-CBN bilang atake sa malayang pamamahayag at 
paglusaw sa kabuhayan ng 11,000 manggagawa nito. 


Hindi rin nagpapigil ang mamamayan sa harap ng panghaharas 
at bantang pang-aaresto ng AFP-PNP at ipinarating nila ang 
kanilang mga hinaing at pagtutol sa mga aksyong protesta sa 
lansangan, sa social media at internet at iba pang daluyan sa araw 
ng SONA. Halimbawa nito ang pagtitipon ng daan-daang tao mula 
sa mga demokratikong uri at sektor sa iba't ibang lugar sa Cavite, 
Laguna, Rizal at sa Unibersidad ng Pilipinas Los Bafios (UPLB) 
upang ipahayag ang tunay na kalagayan ng bayan at ipanawagan 
ang pagpapatalsik kay Duterte. 


Nagpapatuloy rin at yumayabong ang mga pakikibakang 
masa para ipagtanggol ang kanilang karapatan sa lupa, trabaho 
at serbisyong panlipunan sa kabila ng terorismo at krisis sa 
pampublikong kalusugan. Kasama na rito ang paniningil sa 
rehimeng Duterte dahil sa palpak nitong pagtugon sa COVID-19 at 
pagbulsa sa pondong dapat ay nakalaan para sa pang-araw-araw 
na pagkain at pangangailangang medikal ng mamamayan. 


Samantala, lalong itinutulak ng brutal na JCP Kapanatagan 
ang masang anakpawis na yakapin at ibayong isulong ang 
demokratikong rebolusyon ng bayan. Patuloy ang pagsapi ng mga 
magsasaka, manggagawa, katutubo, kababaihan at kabataan sa 
kilusang lihim at sa Bagong Hukbong Bayan habang lumalalim at 
lumalawak ang ugnayan ng masa at rebolusyonaryong kilusan. 
Patunay ang muling pagsigla ng kilusang protesta sa kalunsuran 
at matutunog na taktikal na opensiba sa Palawan at Quezon na 
hudyat ng kabiguan ng imbing pakana ng rehimeng Duterte na 
pulbusin ang PKP-BHB-NDFP bago matapos ang kanyang termino. 


Bigo ang rehimeng Duterte na payapain ang nag-aalburutong 
panlipunang bulkan gamit ang laos nang kumbinasyon ng terorismo, 
panlilinlang at paglabusaw sa maiinit na isyu sa lipunan. Lantad na 
rin at kinukundena ang paggamit ng rehimen sa COVID-19 bilang 
tabing sa mga anti-demokratiko at pasistang hakbangin gaya ng 
pagbabawal sa protesta. Sa halip na magupo, higit na tumapang 
at naging determinado ang mamamayan na labanan ang rehimeng 
Duterte. 


lipos ang kasaysayan sa mga halimbawa ng paggapi ng 
nakikibakang mamamayan sa papatinding pasismo at terorismo 

ng estado. Matingkad ito sa 
panahon ng diktadurang Marcos 
at paghahari ng mga nagpalit- 


palitang rehimen matapos kay 
Marcos. 
Sa rurok ng karahasan sa 


panahon ng Batas Militar ni Marcos 
nagsiklaban ang mga pakikibakang 
masa para sa kabuhayan at 
karapatan. Matinding pasismo rin 
ang nagtulak sa maraming aktibista 
ng panahong iyon na kumilos sa 
underground o di kaya'y sumapi sa 
BHB. Mariing nilabanan at binigo 
ng rebolusyonaryong kilusan at 
mamamayan ang total war at 
Oplan Lambat-Bitag I-IV ni Corazon 
Aquino at Fidel Ramos, ang Oplan 
Makabayan ni Estrada, ang war 
against terror at Oplan Bantay- 
Laya ni Arroyo gayundin ang Oplan 
Bayanihan ni B.S. Aquino. 


Hindi magagawang kitlin 
ng pasismo ang pakikibaka ng 
mamamayan dahil hindi nito inaalis 
ang mga kalagayang pinagmulan 


ng kanilang paghihimagsik. 
Hanggang ngayon, pinaghaharian 
ng mga burgesya kumprador, 


panginoong maylupa, burukrata- 
kapitalista at mga imperyalista 
ang bansa at kinakamkam ang 
yaman nito. Nagdarahop ang 
masang anakpawis na inaagawan 
ng lupa, pinagsasamantalahan 
sa pagawaan at pinagkakaitan ng 
serbisyong panlipunan at disenteng 
pamumuhay. Sa pagdagan ng krisis 
dulot ng COVID-19, nasadlak sa 
mas masalimuot na kalagayan ang 
mamamayang Pilipino. Nagsisilbi 
lamang ang pasistang paghahari 
ni Duterte upang mapanatili ang 
mapagsamantalang kaayusang ito. 


Ngayong palapit na ang 
pagtatapos ng termino ng rehimen 
sa 2022, tiyak na patitindihin 
pa nito ang pasismo bilang 
desperadong hakbang na supilin 
ang pambansa-demokratikong 
kilusan. Paulit-ulit itong bibiguin 
ng mamamayan. Mabilis na 


lumalaganap at lumalalim ang 
diskuntento at pagtutol sa pasismo, 
at marami pa ang namumulat sa 
pangangailangang mag-aklas. 


Bilang na ang mga araw ni 
Duterte at ng kanyang rehimen. 
Batid ni Duterte, at ng mga 
naghaharing-uri, na malapit nang 
sumabog at umagos ang galit ng 
sambayanan sa mga lansangan. Sa 
kanayunan, makapangyarihan ang 
suporta ng armadong pakikibaka 
na isinusulong ng BHB sa muling 
nagpapanibagong-sigla na kilusang 
protesta. at :58 rebolusyonaryong 
kilusang masa sa kalunsuran na 
nagnanais patalsikin ang pasistang 
rehimen. Ang nalalabing panahon 
ni Duterte sa pwesto ay panahon 
ng mahigpit na pakikipagtuos ng 
bayan sa kanya. Sa gabay ng 
rebolusyonaryong kilusan, 
ihahanda at pakikilusin ang 
mamamayan para gapiin hanggang 
maibagsak ang inutil, papet, at 
teroristang rehimeng Duterte. 


BALITANG TO 


ba 


GN Cc a 


HI 


Limang taktikal na opensiba ang 
inilunsad ng Apolonio Mendoza 
Command (AMC) - BHB Quezon 
laban sa nagpapatuloy na atake at 
focused military operations ng mga 
pasistang pwersa ng AFP-PNP sa 
probinsya. 


Dalawa ang napatay at marami 
ang sugatan sa tropa ng 85th 
IBPA sa inilunsad na haras riple 
ng AMC noong Hulyo 12, sa Brgy. 
Masaya, Buenavista. Napatakbo 
ng mga Pulang mandirigma ang 30 
pasistang tropa na nag-ooperasyon 
sa lugar. Nagsagawa rin ang AMC 
ng haras riple noong Hulyo 27 
laban sa pwersa ng Special Action 
Force (SAF) na nakasakay sa apat 
na motor sa Sityo Langgam, Brgy. 
Magsaysay, Infanta. Naiulat ang 
isang sugatan sa pasistang tropa. 

Ang SAF ay nagsisilbing bantay sa 
mapangwasak na Kaliwa Dam. 


Noong July 13, inagaw ng AMC 
ang inisyatiba sa labanan sa isang 
engkwentro sa 85th IBPA sa Brgy. 
Anyao, Catanauan. Tatlong sundalo 
ang napatay sa nasabing labanan. 


Samantala, matagumpay na 
inaresto at pinarusahan ng BHB 
Quezon ang isang action agent ng 
AFP noong Hulyo 25. Binigo rin ng 
AMC ang atake ng 85th IBPA noong 
Hulyo 29 sa boundary ng Sitio 
Tabakin, Brgy. Ilayang Ilog A, Lopez 
at Sityo Malaking Aak, Brgy. Vista 
Hermosa, Macalelon. Inunahan ng 
putok ng mga Pulang mandirigma 
ang mga nag-ooperasyong 85th 
IBPA na nagdiskaril sa kanilang 
pakana na pinsalain ang BHB. Hindi 


GEN 6 patay at marami pang sugatan sa apat na opensiba 
ng BHB-Quezon 


bababa sa tatlong sundalo ang 
kaswalti sa 15 minutong labanan 
habang wala ni anumang pinsala sa 
mga kasama. 


Ani Cleo del Mundo, 
tagapagsalita ng AMC - BHB 
Quezon, “Ang mga aksyong militar 
ng BHB sa probinsya ay tugon sa 
pagsasabatas ni Duterte ng Anti- 
Terror Act of 2020. Patuloy na 
maglulunsad ng mga aksyong 
militar ang AMC laban sa papaigting 
at pinalawig na kampanyang 
militar ng AFP-PNP sa probinsya. 
Samantala, ang matatagumpay 
na taktikal na opensiba ng BHB 
Quezon ay patunay na bigo ang 
rehimeng US-Duterte sa hibang 
na pangarap nitong durugin 
ang rebolusyonaryong kilusan 
hanggang kalaghatian ng 2020.” 

PANGUNAHING LATHALAIN 


11 aktibista sa Laguna, marahas na inaresto at ikinulong 
matapos ang kilos-protesta laban sa ATA 


sang araw matapos pirmahan ni Duterte ang Anti-Terror Act of 2020 

(ATA) noong Hulyo 3, inilunsad sa Laguna ang kilos-protesta ng iba't 
ibang progresibong organisasyon, dala-dala ang mga istrimer, plakard, 
flag at polyeto, upang iparating sa mga kababayan ang mariing 
pagkundena sa ATA. Ginanap ang programa sa tapat ng barangay hall 
ng Pulo sa Cabuyao na kasalukuyang kinakampuhan ng mga tropang 
naglulunsad ng Community Support Program Operation (RCPO) sa 
ilalim ng Task Force Ugnay/2nd Civil Military Battalion ng 2nd Infantry 


Division (ID). 


Nag-uumpisa pa lamang ang 
programa nang ipinarada ng 
mga militar at pulis ang kanilang 
4-wheeler military truck sa gilid ng 
nakahanay na mga aktibista, sakay 
ang apat na militar at dalawa rito 
ay bumaba't pinagkukuhanan ng 
litrato at bidyo ang mga aktibistang 
naglulunsad ng kilos protesta. 
Walang pakundangang sinabayan 
ang programa ng audio recording 
ng pang-re-red tag sa mga 
progresibong organisasyon bilang 
legal fronts ng CPP-NPA. 


Nagliligpit na ng mga gamit at 
naghihintay na lamang ng sasakyan 
ang mga aktibista nang bigla silang 
sugurin at marahas na pinaghihila 
at sinaktan ng pinagsanib na pwersa 
ng AFP, PNP Cabuyao sa pamumuno 
ni PMaj. Valdez, PNP-Regional 
Mobile Force Battalion (RMFB) at 
intelligence agents na nakasibilyan. 
Gumamit ng dahas ang AFP-PNP 
upang sapilitang dalhin ang 11 
aktibista sa loob ng barangay 
hall. Kinaladkad, sinabunutan at 
pinagtutulak ang mga babaeng 
aktibista. Inapakan pa ang kanilang 
mga paa ng mga nakabotang pasista. 
Samantala, kinaladkad at sinakal 
ang mga lalaki. Nagtamo ang mga 
aktibista ng sugat sa magkabilang 
tuhod, siko at paa, sakit sa katawan 
at nasiraan pa ng mga damit. 


Inatake pa rin ang mga aktibista 
sa kabila ng pagsunod sa mga 
protocol ng physical distancing at 
pagsuot ng face masks. Walang 
mabanggit ang mga pulis, 
inteligens, at militar na nilabag na 
krimen ng Cabuyao 11 kaya pinukol 
na lamang nila ng paninindak at 

paninigaw. Nagsisigaw ang AFP-PNP 
ng: “Sige ngayon nyo ilabas mga 
tapang nyo!”, “Kakaladkarin ulit 
namin kayo 'pag di kayo sumakay ng 
mobile!”, “Makukulong kayo para 
magkaalaman sino ang boss nyo.”, 
“Ang bata bata nyo pa, nalalason na 
ang mga utak nyo!” 


Kinaladkad at sapilitang isinakay 
ang mga aktibista sa barangay patrol 
tungong Cabuyao Police Station. 
Pagdating doon, hindi man lamang 
binasahan ng Miranda rights ang 
Cabuyao 11 at pinipilit pang kunin 
ang kanilang mga pangalan at kung 
sino ang lider. Hinintay ng 11 ang 
kanilang abogado upang humarap 
kay PNP Cabuyao Chief Garduque. 
Inabot ng hatinggabi ang pagpipiit 
sa mga aktibista bago ipaalam na 
kakasuhan ang mga ito ngunit pag- 
iisipan pa raw ng pulisya kung ano 
ang ikakaso. 


Matapos ang pag-uusap, dinala 
ang 11 aktibista sa JP Rizal Hospital 
Calamba upang ipa-medico legal. 
Subalit noong ipresenta sa inquest, 
minanipula na ang mga medical 
certificate at pinalabas na wala 
sinuman sa mga inaresto ang 
nasugatan. Pagkabalik sa istasyon 
ay ikinulong sila kahit na walang 
kaso. Ipinasok sa magkahiwalay na 
selda ang mga aktibistang babae at 
lalaki habang ang tatlong menor de 
edad ay kasama ng mga babaeng 
pulis sa isang kwarto. 


Cabuyao 11 kapiling ang mga 
bilanggo 
Namalagi ang walong aktibista 


sa detention facility sa loob 
ng dalawang araw. Doon nila 


naranasan ang kahabag-habag na 
kalagayan ng mga bilanggo sa loob 
ng kulungan. 


Masikip ang selda ng mga 
babae at kailangang dumaan muna 
sa mga lalaking bilanggo bago 
makapasok sa dalawang metro 
kwadradong espasyo nito. Walang 
sapat at maayos na bentilasyon 
kaya naghalo-halo na ang kanilang 
mga amoy, pawis at sakit. Sa gabi 
ay nakaupo na lang kung matulog 
ang lahat ng bilanggo. BB Marami 
ang inuubo, sumasakit ang ulo, 
nilalagnat, at tinutubuan ng mga 
pigsa sa ulo at likod. Ang ilang sakit 
na nabanggit ay mga sintomas ng 
COVID-19 ngunit walang ibinibigay 
na serbisyong medikal para sa mga 
bilanggo at hindi pa natitingnan 
ang kanilang kalagayan. Mayroon 
ding nakakulong na isang babaeng 
anim na buwan nang buntis na 
tinatrangkaso at minsa'y dinudugo. 


Kalakhan ng “mga bilanggo 
ay biktima ng (Oplan Tokhang. 
Maraming napagbintangang drug 
pusher at drug user na napilitan na 
lamang umamin sa plea bargaining 


upang gumaan ang sentensya. 
Sa bilangguan naman ng mga 
kalalakihan, nakapiit ang “mga 


magsasabong at isang senior citizen 
na mahigit anim na buwan nang 
nakakulong kahit nahuli lamang siya 
sa paninigarilyo sa ipinagbabawal 
na lugar. 


Kinabukasan, Hulyo 5, nalaman 
ng Cabuyao 11 at kanilang 
paralegal na kinasuhan sila ng 
paglabag sa quarantine protocol, 
illegal assembly (BP 880 Sec.2), at 

disobedience. Hulyo 6 isinagawa 
ang inquest proceeding bandang 
alas singko ng hapon. Makalipas 
ang ilang oras, lumabas ang release 
order mula sa City Prosecutor at 
pinahaharap na lamang sila upang 
magsumite ng kontra-salaysay laban 
sa salaysay ng mga nang-arestong 
pulis. Alas otso na ng gabi nakalaya 
ang Cabuyao 11. 


Habang nakakulong, bumaha 
ang suporta para sa Cabuyao 11 
sa anyo ng tulong pampinansya, 
pagkain, at mga gamit mula sa mga 


kaibigan, dating kaklase, kapamilya, 
at mga taong hindi na nagpakilala 
ngunit mainit na sumusuporta sa 
laban kontra ATA. Tumulong din ang 
Integrated Bar of the Philippines 
(IBP) at Free Legal Assistance 
Group (FLAG) sa kanilang inquest 
proceeding habang tiniyak ng 
Commission on Human Rights R4A 
na mapangalagaan ang karapatan 
ng mga ikinulong. 


Pagkalaya ay kaagad kumuha 
ng COVID-19 rapid test ang 
Cabuyao 11 at paralegal team nito 


dahil ipinaalam ni PNP Cabuyao 
Chief Garduque na nagkaroon ng 
positibong kaso sa loob ng kulungan 
ng mga babae. Dalawa sa Cabuyao 11 
ang nagpositibo sa COVID-19 swab 
testing. Sumasailalim sa istriktong 
quarantine ang Cabuyao 11 upang 
tuluyang gumaling at ipagpatuloy 
ang laban sa pagbabasura ng ATA. 


Nakikipag-konsultahan na rin ito 
sa grupo ng kanilang mga abogado 
para sa mga posibleng kaso laban 
sa 2nd ID, PNP Cabuyao, at PNP- 
RMEB. 


KILOS PROTESTA 


sa rehiyon 


Tu malalaki at matutunog na mga protesta 
sa Timog Katagalugan ang muling nagrehistro 
ng malawakang pagtutol laban sa kriminal na 
pagpapabaya at pasismo ng rehimeng US-Duterte 
noong hapon ng Hunyo 30, ikaapat na taon mula 
nang manumpa bilang pangulo si Duterte. 


Pinamunuan ng Bagong Alyansang 
Makabayan-Southern Tagalog 
(BAYAN-ST) ang mga kilos-protesta, 
kasama ang iba pang mga lokal at 
sektoral na organisasyon sa Calamba 
Crossing, Laguna at Rodriguez, Rizal. 


Kasabay ng mga pagkilos sa TK 
ang protestang bayan sa tapat ng 
Commission on Human Rights, 
Quezon City na pinangunahan ng 
BAYAN. 


Sa Calamba Crossing, iniladlad ang 
malaking istrimer na pagsasalarawan 
ng isang babala hinggil sa kamatayan, 
kasinungalingan at kahirapang dulot 
ni Duterte. 


Inihalintulad ng BAYAN-ST sa 
mapaminsalang BB8BCOVID-19 8ang 
mapanupil at papet na rehimen 
ni Duterte. Binaybay ng grupo sa 
kanilang pahayag ang apat na taong 
ibayong paniniil at atake ni Duterte 
sa karapatan ng mamamayan. 


“Higit na malagim ang 
administrasyong 5B8BDuterte 5 kaysa 
Batas Militar ni Marcos. Nang 


malantad ang kabulukan sa gitna ng 
pandemya, ginamit ni Duterte ang 

talim ng batas 
upang atakihin 
ang mga alagad 
ng midya at 
busalan ang 
mga kritiko at 
karaniwang 
mamamayan 
na dumaraing sa hirap.” 


Anila, “Noong una pa lang, kaagad 
nang inilitaw ni Duterte ang kanyang 
mapagkunwaring mukha at buang 
na katauhan. Tulad ng mga naitala 
sa kasaysayan, si Duterte ay isang 
trapo. Trapo na tuta ng dayuhan, 
trapo na berdugo at pasista... si 
Duterte ay virus na pahamak at 
kumikitil sa mga Pilipino!” 


Tinuligsa rin ng mga nagprotesta 
ang Anti-Terror Bill, na nakikitang 
panibagong armas sa arsenal ni 
Duterte laban sa mga aktibista, 
kritiko 'at “maging karaniwang 
mamamayan. 


Samantala, binasag ng protesta 
sa Rodriguez, Rizal ang ilang buwang 
pananakot ng NTF-ELCAC at mga 
elemento ng 80th IBPA. Bukod sa 


a) Mga protesta laban sa Terror Law ni Duterte, inilunsad 


TA 


Anti-Terror Bill, kinundena rin nila 
ang panggigipit at pamimilit sa mga 
opisyal at kasapi ng SIKKAD-K3, 
samahan ng mga maralita sa Sitio 
Kasiglahan sa Rodriguez, na sumuko 
bilang mga NPA. 


Hindi naging ligtas sa abuso ng 
mga kasapi ng pulisya at militar 
ang mga pagkilos. Sa Calamba, 
pinagbantaang idi-disperse ni P/ 
Col. Dexter Domingo, acting chief ng 
Calamba City Police Station, ang mga 
nagpoprotesta kung hindi nila agad 
tatapusin ang kanilang programa. 


Nagkaroon pa ng maikling 
komosyon dahil pinagbantaan din 
niyang ikukulong at sasaktan ang 
mga mamamahayag at aktibistang 
nagdodokumento sa kanyang 
panghaharas sa mga nagsasagawa 
ng programa. [8 

Lumalakas ang panawagan ng mamamayan laban sa ATA ng 
ultra-pasistang si Duterte 


inalubong si Duterte ng kaliwa't kanang protesta nang isabatas niya ang Anti-Terror Act of 2020 (ATA). 

Kumikilos ngayon ang buong sambayanang Pilipino upang labanan ang ultra-pasistang katangian ni Duterte 
na nahubaran sa ganap na pagsasabatas ng ATA. Imbes na tugunan ang gumagrabeng krisis sa pandemyang 
COVID-19, mas inuna pa ni Duterte na iratsada ang ATA para tupdin ang hibang na pangarap na patatagin 
ang kanyang pasistang paghahari sa bansa. Kinutsaba niya ang rubber stamp na Kongreso kabilang ang 23 
kongresista mula sa Timog Katagalugan. Ang mga militarista at pasistang hakbangin ni Duterte ang nagtutulak 
mismo sa mamamayang maglunsad ng mga pakikibaka upang ganap na ibagsak ang tiranikong paghahari nito. 


Noong inilusot ni Duterte ang ATA 
sa Kongreso habang may lockdown, 
sinalubong siya ng 800,000 online 
protest ng netizens sa social media. 
Nagtransporma ito sa lansangan, 
kung saan libu-libo na ang 
lumahok sa protesta para tutulan 
at labanan ang ATA. Umabot na 
sa 27 petisyon ang inihain sa Korte 
Suprema ng humigit-kumulang 100 
organisasyon, grupo at indibidwal 
para ibasura ang ATA. Tinuligsa ito 
ng iba't ibang bantog na ligal na 
personalidad sa bansa, kabilang sina 
dating Associate Justice Antonio 
Carpio, Conchita Morales Carpio, 
mga bumuo ng Konstitusyong 1987 
at dekano ng mga prestihiyosong 
paaralan sa abogasiya. Kasama rin 
sa paglaban at pagtutol sa ATA ang 
mga Simbahan Katoliko at iba pang 
relihiyon. Nakiisa rin sa panawagan 
ang mga artista, lalo ang mga 
nagmula sa ABS-CBN na biktima 
ng pampulitikang atake ni Duterte. 
Ang mga senador at kongresista na 
lantarang tumutuligsa ay naghain na 
rin ng pagpapabasura nito. Maging 
sa ibayong dagat, kinukundina ng 
iba't ibang gubyerno at bansa 
ang ATA ni Duterte. Si Taylor 
Swift na kilalang artista sa @ 
US ay nagpahayag din ng 
pagkundena dito. 


Ang pagsasabatas ng ATA 
ay pagsikil sa demokratikong 
karapatan ng mamamayan. 
Itinuturing nito na “pagsuporta 
at pag-udyok sa terorismo” 
o “teroristang atake” ang 
pagpapahayag ng mga pagpuna 
at B pagtuligsa 
sa anti- 
mamamayang 
patakaran 

ng 5 reaksyunaryong 3 -Bgubyerno, 
paglulunsad ng mga welga at kilos- 
protesta't iba pang anyo ng sama- 
samang pagkilos para magpahatid 
ng lehitimong karaingan. Sa ngalan 
ng reaksyunaryong doktrina sa 
pambansang seguridad, itinuturing 
nitong terorismo ang mga kilusan 
para sa pambansang pagpapalaya 
at anti-imperyalismo. Nais nitong 
labusawin at pasaklawin ang krimen 
na terorismo upang palubhain ang 
takot ng mamamayan at ikubli ang 
terorismo ng estado ng rehimeng 
US-Duterte. Samakatuwid, ito ay 
para patuloy na gipitin ni Duterte ang 
mga aktibista, katunggali at kritiko, 
kabilang na ang rebolusyonaryong 
kilusan. 


Pinatitibay ng ATA ang ilusyon na 
ang rehimeng US-Duterte at “ang 
estado mismo ay hindi gagawa ng 


anumang tipo ng terorismo” at 
binubura nito ang pananagutan 
ng rehimen sa pagpapairal ng 
terorismo ng estado laban sa 
sariling mamamayan. Sa halip, 
higit nitong binigyan ng absolutong 
kapangyarihan ang rehimen para 
tugisin at gipitin ang oposisyon at 
mga kritiko. Higit na binigyang-laya 
at basbas ng ATA ang mga militar 
at pulis na gawin ang talamak na 
paglabag sa karapatang tao ng 
mamamayan. tinutulak nitong 
gawing batayan ang terorismo 
sa pagkikriminalisa sa lahat ng 
lehitimong aksyong ng mamamayan 
na nagsusulong ng pambansang 
paglaya at hustisyang panlipunan. 
Halimbawa, sa Timog Katagalugan, 
nagpapatuloy ang panggigipit at 
pagbabanta ng AFP-PNP sa mga 
aktibista at unyonista na sila ay 
sasampahan ng kaso sa bisa ng 
ATA kung hindi sila titigil o susuko 
bilang NPA. Dinakip at ikinulong 
din ng AFP-PNP ang Cabuyao 11 na 
nagprotesta laban sa ATA. 


Ang rehimeng US-Duterte ang 
tunay na terorista. Ang ginagawa 
nitong pagtatatak na mga teroristang 
gawi. ang anumang paglaban 
at pakikibaka ng mamamayang 
naggigiit para sa pambansang 
paglaya at hustisyang panlipunan 
ay desperadong hakbangin upang 
wasakin ang: rebolusyonaryong 
kilusan sa ngalan ng anti-komunismo. 
Pilit lumilikha si Duterte ng 
malawakang takot at isterya sa 
hanay ng mamamayan upang pigilan 
silang lumahok sa rebolusyong 
Pilipino na pinamumunuan ng 
Partido Komunista ng Pilipinas. 


Hindi na nakakapagtaka kung 
bakit bumubulwak ang labis na 

Ano'ng kinabukasan ang naghihintay sa mga OFW 


sa gitna ng krisis ng COVID-19? 


abilang sa mga pangunahing tinamaan ng pananalasa ng COVID-19 ang mga overseas 
Filipino workers (OFW) o mga Pilipinong manggagawa na nasa ibayong dagat. Hanggang 
nitong Hunyo 23, aabot na sa 8,334 ang kaso ng COVID-19 sa mga OFW kung saan 508 na 


ang namamatay. Aabot naman sa 5,057 ang nakarekober at 2,769 naman ang ginagamot pa. 


Nakakonsentra ang pinakamalaking 
bilang ng OFW sa Middle East, kung 
saan rin naitala ang pinakamaraming 
bilang ng OFW na nahawahan ng 
COVID-19. Sa Saudi Arabia, na may 
584,200 manggagawang Pilipino 
(ayon sa datos noong 2017), 52 
na ang dokumentadong bilang ng 
namatay habang kwestyunable pa 
ang 180 bangkay na dapat kagyat 
na maiuwi sa bansa. Samantala, 
pinakamarami naman ang 
namatay na OFW dahil 
sa COVID sa US kung 
saan nakatipon ang 
pinakamalaking bilang 
kapwa.” ng migranteng 
Pilipinong manggagawa. 


Liban sa aktwal mna 
pagkakasakit, pangunahing 
pasanin ng mga OFW at ng 
kanilang mga pamilya ang 
kawalan ng hanapbuhay 
dulot ng malawakang economic 
shutdown sa daigdig dahil sa 
COVID-19. Sa datos mismo ng 
Department of Labor 2 Employment, 
isang milyong OFW ang nanganganib 
na mawalan ng trabaho. Malayong- 
malayo pa ito sa datos na inilabas 
ng Migrante International 8na 
dalawang milyon. Bukod pa rito 
ang 54,000 na nauna nang umuwi 
sa bansa na hanggang ngayo'y 


OD gubyerno. 


nakabinbin pa ang ilan sa iba't ibang 
quarantine faciliities bilang mga 
locally stranded individuals. Laman 
na rin ng mga balita ngayon ang 
kalagayan ng mga OFW kung saan 
palaboy-laboy na sila at ang ilan 
ay namamasura na lamang sa mga 
bansang pinagtatrabahuan. 


Kalagayan ng mga OFW bago ang 
COVID-19 


Hindi maaaring isantabi 
ng reaksyunaryong 
gubyerno ang mga OFW, 
na bumibilang sa milyun- 
milyong Pilipino at nag- 
aambag nang malaki sa 
ekonomya ng bansa. Ayon 
sa Migrante International, 
aabot sa 15 milyon ang 
mga Pilipinong naninirahan at 
nagtatrabaho sa 33 bansa sa 
daigdig. Kabilang rito ang mga 
hindi dokumentado at hindi 
binibilang ng reaksyunaryong 
Nagmula sa Region 
IV-A. o CALABARZON. ang 
17.996 ng kabuuang bilang ng 
migranteng manggagawang Pilipino. 
Pinakamarami sa pinagmumulan 
ng mga ito ang mga lalawigang 
pinakamalapit sa Maynila na 
naging sentro ng pangangamkam at 
pagpapalit-gamit ng lupa tulad ng 

galit ng bayan at ang pagsulpot 
ng kabi-kabilang pag-aklas ng 
mamamayan. Malakas 78B8s8Bang 
panawagang ibasura ang ATA ng 
mga magsasaka, manggagawa, mga 
progresibo, makabayan at kritiko ng 
rehimeng Duterte dahil nagnanais 
silang pangalagaan at ipagtanggol 
ang demokratikong karapatan ng 
mamamayan na napagtagumpayan 
laban sa diktadurang US-Marcos. 
Isinisigaw ngayon ng buong bayan 

ang pagpapatalsik kay Duterte dahil 
sa grabeng kabulukan, lantarang 
pasismo at terorismo ng estado sa 
mamamayan. Habang patuloy na 
sumisidhi ang panlipunang ligalig 
na dulot ng rehimeng US-Duterte at 
kanyang mga militarista at pasistang 
hakbangin sa gitna ng pandemya, 
itinutulak lalo nito ang mamamayan 
sa rebolusyonaryong solusyon at 
tahakin ang landas ng armadong 
pakikibaka. 8 


Batangas, Rizal at Laguna. Sa mga 
lalawigang ito matatagpuan ang 
mga Saudi, Italy, at Hongkong Village 
o mga lugar na tinitirhan ng mga 
kapamilya ng OFW. 


Ilang dekada nang nakaasa 
ang ekonomiya ng Pilipinas sa 
remitans” ng mga migranteng 
manggagawa. Mas malaki pa ang 
nagmumula rito kaysa sa Foreign 
Direct Investment o tuwirang 
pamumuhunan ng mga dayuhan sa 
bansa. Bagama't malaking bahagi 
ito ng pinagmumulan ng ekonomiya 
ng bansa, unti-unti itong lumiliit 
dahil sa pandaigdigang krisis. Mula 
2012-2016, bumagal ang paglago 
ng remitans ng mga migranteng 
manggagawang Pilipino. Aabot sa 
USS 28 bilyon ang remitans noong 
taong 2018 subalit bumaba ito 
tungong US526 bilyon noong 2019. 


Ngayong panahon ng COVID-19, 
inaasahang babagsak ang remitans 
ng mga OFW sa bansa ng USS4- 
5 bilyon. Higit na babagsak ang 
ekonomiya ng bansa dahil sa 
sobrang pagsalig ng reaksyunaryong 
gubyerno sa mga pumapasok 
na remitans ng mga OFW. Tiyak 
ring mababawasan ang lokal na 
konsumo dahil maraming pamilyang 
nakaasa sa mga OFW ang bababa o 
mawawalan ng kapasidad na bumili. 


Kinabukasan ng mga OFW 


Sa paghagupit ng krisis 
ng  COVID-19, nalantad 8ang 
bangkaroteng sistema sa bansa, 
kapabayaan at kawalang-pakialam 
ng naghaharing rehimen sa mga 
OFW. Nagbubuhul-buhol ang dila ng 
mga tagapagsalita nito sa pagtatakip 
sa kalunus-lunos na kalagayan ng 
mga OFW. Pilit nilang pinaliliit ang 
datos habang naghuhumiyaw ang 
katotohanan hanggang sa social 
media. Ipinagmamalaki ngayon ng 

Pagpapasara ni Duterte sa ABS-CBN 
Panggigipit sa midya at kaaway sa pulitika, 
hindi pagbuwag sa oligarkiya 


Wa? pang isang taon ang lumipas mula nang magbanta si Duterte na 
ipapasara niya ang malaking kumpanyang pang-midya na ABS-CBN. At 
nitong Hulyo 10, tinupad na ng Kongreso ang kapritso ng nauulol nitong 
amo. Sa idinaos na pagdinig ng House Committee on Legislative Franchise 
ng Kongreso, bumoto ang komite ng 70-11 pabor sa pagkakait ng prangkisa 
sa ABS-CBN, dahilan upang maipasara ang kumpanya at mawalan ng trabaho 


ang tinatayang 11,000 manggagawa nito. 


Pampulitikang motibo 


Ang pagkasara ng ABS-CBN ay 
tatak ng pasismo at pag-uulit ng mga 
pangyayari noong Martial Law sa 
ilalim ni Ferdinand Marcos. Resulta 
ito ng pampulitikang paghihiganti 
ni Duterte sa pamilya Lopez na 
nagmamay-ari sa kumpanya. Sa 
kanyang mga tirada laban dito, laging 
nababanggit ni Duterte na hindi nito 
inere ang kanyang political ads, 
tanda anya ng pagpabor sa ibang 
kandidatong presidente. Bukod sa 
hindi pag-ere ng ads ng mga Duterte, 
malapit ang pamilya Lopez sa mga 
pamilyang (Cojuangco-Aquino at 
Roxas. Si Mar Roxas ang kandidato 
ng Liberal Party na nakalaban ni 
Duterte sa pagkapangulo. 


Malaki ring tinik sa rehimeng 
Duterte ang pagsisiwalat ng ABS- 


CBN sa madugo at bigong gera kontra 
droga. Patuloy din nitong inilalabas 
ang pahayag ng mga kritiko ng 
rehimen katulad nina Senadora Leila 
de Lima na ipinakulong ni Duterte, 
ilang kinatawan ng Liberal Party at 
mga progresibong organisasyon. 


Bago ang ABS-CBN, nauna nang 
hinaras ng rehimeng Duterte ang 
online media outfit na Rappler at ang 
CEO nitong si Maria Ressa. Isa ang 
Rappler sa masusugid na naglantad 
sa marahas, brutal at di makataong 
katangian ng gera kontra droga. 


Sa nakaraang mga buwan, 
bumuhos ang suportang publiko 
para sa pagbibigay ng prangkisa sa 
ABS-CBN at pagsasalba sa trabaho 
ng 11,000 manggagawa nito. 
Naglunsad ang mga progresibong 
organisasyon kasama ang mga 

gobyerno ang inilaan nitong one- 
time cash assistance na S200 at 
ayudang pagkain na tiyak na ubos na 
sa halos kalahating-taon nang pag- 
iral ng lockdown bunga ng COVID-19. 


Nagpatung-patong na nga kung 
tutuusin ang pinapasang suliranin 
ng mga OFW laluna sa Middle East-- 
kawalan ng hanapbuhay, panganib 
na mahawa ng COVID-19 at pagkaipit 
sa gitna ng mga gera at kaguluhan. 
Nilaanan ng napakalaking pondo ng 
rehimeng Duterte ang pagpapauwi 
sa mga migranteng Pilipinong naiipit 
sa kaguluhan sa pagitan ng Saudi 
Arabia at Yemen, US at Iraq pero 
hindi pa rin ito naisakatuparan at 
inabot na ng travel ban bunga ng 
pandemya. 

Madilim ang tanawin para sa 
mga OFW na mapipilitang umuwi 
sa bansa. Sasahol pa ang kanilang 
kalagayan bunga ng malawakang 
disempleyo at kawalan ng 
oportunidad. Makikipag-agawan 
sila sa iba pang manggagawa para sa 
anumang trabaho na magbubukas sa 
bansa. Sasairin ng mataas na presyo 
ng mga produkto ang natitira nilang 
ipon, maging ang mga naipundar 
nilang kabuhayan. 


Kung pipiliin naman nilang 
manatili sa ibang bansa, tiyak na 
lulubha ang kanilang paghihirap 
habang nagtitiis na malayo sa mga 
mahal sa buhay. Lalong iigting ang 
rasismo at sobinismo laban sa mga 
migrante sa gitna ng kumitid na 


artista'tt manggagawa ng ABS-CBN 
ng mga aksyong protesta. Nag-ingay 
ang mga netizen hinggil sa isyu. 
At nagpahayag ng pagkabahala at 
pagkondena ang mga organisasyon 
sa labas ng bansa na nagtataguyod 
ng karapatang pantao at sibil tulad 
ng Amnesty International, Uni Global 
Union, International Federation of 
Journalists in Asia-Pacific (IFJ) at iba't 
ibang media watchdog. Maging ang 
US State Department ay nagpahayag 
ng pagkabahala sa pagpapasara sa 
ABS-CBN ayon sa tagapagsalita nito 
na si Morgan. 

Kaya. naman. napakaraming 
nadismaya at nagalit sa kinahinatnan 
ng prangkisa ng ABS-CBN. Itinulak 
nito ang ilang personahe mula 
sa telebisyon na magpahayag ng 
pagtutol sa pasismo at sumali sa 
mga pagkilos ng bayan noong SONA. 


oportunidad sa hanapbuhay. Lalo 
silang itutulak ng sitwasyon na 
kumapit sa patalim para lamang 
mabuhay. 


Umuwi man sa Pilipinas o manatili 
sa ibang bansa, ibayong kahirapan 
ang dadanasin ng mga OFW tulad 
ng bilyong mamamayang anakpawis 
sa daigdig sa gitna ng krisis pang- 
ekonomya at panlipunan na pinalala 
ng COVID-19. Kailangang ibayo 
silang magpunyagi at makiisa sa 
pagkilos ng lahat ng mamamayang 


inaapi. at: pinagsasamantalahan 
ng imperyalismo, lalo't higit 
sa lumalakas na proletaryong 
rebolusyon para itatag. ang 
sosyalismo. 8 

Pagbuwag sa oligarkiya o pagpabor 
sa iba? 


Limang araw matapos ang pinal 
na pagpapasara ng pagbibigay ng 
prangkisa sa ABS-CBN, nagmayabang 
si Duterte na nabuwag niya ang 
oligarkiya sa bansa kahit hindi 
nagdedeklara ng Martial Law. 
Magugunita na noong Martial Law, 
ginamit ding dahilan ni Marcos 
ang “pagbuwag sa oligarkiya” sa 
kanyang pagpapasara sa ABS-CBN. 
Inagaw rin ng gubyerno ni Marcos 
ang ari-arian ng mga Lopez kabilang 
ang Meralco. 


Agad itinanggi ni Atty. Harry 
Roque, tagapagsalita ng Palasyo at 
tagapaghugas ng kamay ni Duterte, 
na mga Lopez ang pinatutungkulang 
oligarko ni Duterte. Agad itong 
mapapasubalian sa paglabas sa 
social media ng kumpletong rekord 
ng talumpati ni Duterte sa Sulu kung 
saan binanggit niya ang pamilya 
Lopez bilang target niyang oligarko. 


Ang di pagtutuloy ng prangkisa 
ng ABS-CBN ay hindi masasabing 
pagbuwag sa oligarkiya, ni pagdurog 
sa. isang pamilyang  oligarko. 
Bagamat nawawalan ng P8-bilyong 
kita ang mga Lopez sa bawat araw 
na walang lisensya ang ABS-CBN, 
nakatayo pa rin ang iba pa nilang 
malalaking negosyo. Nariyan ang 
conglomerate nitong First Philippine 
Holdings na kumokontrol sa First 
Gen Corp., kumpanyang may hawak 
ng pinakamalaking negosyo sa 
industriya ng enerhiya sa bansa, 
at Rockwell Corp na kilala sa 
larangan ng real estate at komersyo. 
Nananatili rin ang puhunan ng mga 
Lopez sa Meralco at Maynilad. 


Kasinungalingan at pulos boladas 
ang ipinagmamalaking “pagbuwag 
sa oligarkiya” ng rehimen dahil 
kung mayroon man itong ginigipit 
na oligarko, iyon ay para lamang 
bigyang pabor ang ibang burgesya 
kumprador na sumusuporta sa 
naghaharing B paksyong Duterte. 
Tinatarget ng rehimeng Duterte 
ang lumang oligarko upang ipalit 
ang mga bagong oligarko at kroni 
na kaalyado ni Duterte sa Kongreso 
at malalaking negosyo tulad ng 
nasa Davao Group na malalaking 

sindikato sa negosyo gayundin ng 
mga dinastiyang pulitikal na nasa 
Senado at Kamara. 


Halimbawa nito ang pamilya 
Villar na may-ari ng Camella Homes, 
isang malaking kumpanya ng mga 
subdivision sa bansa. Hinirang 
ni Duterte si Mark Villar, anak ni 
Senador Cynthia Villar, bilang Kalihim 
ng Department of Public Works 
and Highways na pumapabor sa 
pagtataguyod ng kanilang negosyo. 


Nakikinabang din si Dennis Uy 
na pinakamalaking tagapondo ni 
Duterte saeleksyongpampanguluhan 
noong Mayo 2016. Siya ang 
may-ari ng Phoenix Petroleum 
at Ditto Telecommunication, ang 
kumpanyang telecom na lalaban 
sa duopolyo ng Smart at Globe. 
Pag-aari ni Anthoni Salim--isang 
negosyanteng Indones--ng First 
Pacific Company, Ltd ang PLDT-Smart 
at tumatayong Presidente at CEO 
nito si Pangilinan habang pag-aari 
naman ng Ayala ang Globe, kapwa 
di pinapaboran ni Duterte. Pag-aari 
din ni Uy ang Dragon Resources na 
pinaghihinalaang magiging behikulo 
ng pagbili sa naiwang media assets 
ng ABS-CBN. 


Sa Timog Katagalugan, 
namamayagpag ang mga negosyo 
ni. Ramon Ang, pinakamalaking 
shareholder ng San Miguel 
Corporation at isa pang kroni ni 
Duterte. Ito ang nasa likod ng pang- 
aagaw ng malalawak na lupain 
sa Sariaya, Quezon at Calatagan, 
Batangas kung saan plano nitong 
magtayo ng coal-fired thermal power 
plant at pagawaan ng semento at alak. 


Kailangang pawiin ang ilusyong 
ikinakalat ng rehimeng Duterte na 
kinakalaban niya ang mga oligarko 
sa bansa. Ang pamilyang Duterte 
ngayon ang pinakamamasiba 
at pinakagahamang oligarko at 
dinastiyang pulitikal sa Pilipinas. 
Si Duterte ang bagong patron 
ng sandakot na mga oligarkong 
nag-aagawan sa kumikitid 
na.” madarambong sa. bayan. 
Sinasamantala pa ng mga ganid ang 
kalagayang may pandemya para 
higit na lumaki ang dadambungin 
sa mamamayan sa pondong ilalaan 


sa mga gastusing pangkalusugan 
para sa mamamayan ngayon at sa 
susunod na taon. 


Mapanlabang 
sambayanan 


tungkulin ng 


Marapat na patampukin ang 
pagpapasara sa ABS-CBN bilang 
panibagong banta at atake sa 
batayang kalayaang magpahayag. 
Kung nagawa ni Duterte na patigilin 
ang Bs pagbobrodkas ng isang 
higanteng kumpanya, paano pa 
kaya ang maliliit na samahang pang- 
midya at lalo pa ang mga indibidwal 
na naglalabas lamang ng hinaing 
sa gubyerno? Ultimong layunin ng 
rehimen na takutin ang mamamayan 
at pigilan ang pagpapahayag ng 
kritisismo laban sa balat-sibuyas na 
gubyerno. 


Sa halip na umatras, walang 
ibang dapat gawin ang taumbayan 
kundi lumaban. Ang pagsikil sa 
kalayaang magpahayag ay mainam 
na tungtungan upang mabigkis 
ang mas malapad na hanay ng 
mamamayan kontra pasismo 
at terorismo ng estado upang 
paalingawngawin ang panawagan na 
lansagin ang itinatayong diktadura 
ni Duterte. Patutunayan nito na 


anumang gawin ni Duterte, hindi niya 
kakayaning busalan ang pinagsama- 
samang boses ng taumbayan na 
naghuhumiyaw para itindig ang isang 
gubyernong tunay na magtataguyod 
batayang demokratiko 
interes ng 


sa mga 
at pambansang 
mamamayan. 

TUGEN 


NI PATNUBAY DE GUIA 


COVID-19? 


Bakit dapat tutulan ang jeepney 
modernization lalo ngayong panahon ng 


arapat lamang na tutulan ng mamamayang Pilipino ang jeepney modernization o jeepney phaseout. Ito'y 

malinaw na anti-mamamayan at pro-kapitalistang pakana ng pasistang rehimeng US-Duterte upang magkamal ng 
malalaking tubo at interes ang mga kasapakat at kasosyo nitong mga burgesya kumprador at dayuhang negosyante sa 
sektor ng transportasyon. Hindi ito ang tipo ng programang modernisasyon ng mga jeep na tutugon sa pagpapaunlad ng 
mga istruktura sa sektor ng transportasyon, lalo na ang kakulangan sa sistema ng pampublikong transportasyon o mass 
transport system sa bansa. Ang jeepney modernization na ipinatutupad ng rehimeng Duterte ay isang napakalaking 
negosyo na pagkakakitaan ng malalaking negosyante lalo sa gitna ng krisis ng COVID-19. Isang panibagong kontra- 
mahirap na programa ng pangkating Duterte na kikitil sa hanapbuhay ng daang libong mga drayber at maliliit na 
opereytor sampu ng kanilang mga pamilya. 


Nang lumuwag ang lockdown 
tungong General Community 
Quarantine (GCQ) noong Hunyo 1, 
umasa ang maliliit na drayber na 
kumita muli kahit kaunti. Sa ilalim 
ng GCQ, 5096 lamang ng kapasidad 
ng mga pampublikong sasakyan 
ang pinapahintulutang sakyan ng 
mga mananakay upang diumano'y 
maipatupad ang physical distancing 
protocol. Subalit nabigo ang 
malawak na bilang ng mga drayber 
at opereytor sa bansa sa kanilang 
inaasam-asam na makabalik sa 
pamamasada. Kumbaga, wala na 
nga silang makain sa panahon ng 
total lockdown, hindi pa rin sila 
nabigyan ng pagkakataong 
maghanapbuhay kahit 
sa panahon ng GCQ. 
Tanging mga e-jeep ang 
pinahintulutan ng rehimen /4 
na mamasada. Ang ibang 
public utility vehicles 
(PUVs) ay.” kailangan 
munang dumaan sa butas ng 
karayon sa pagkuha ng permit 
upang makapamasada. Hindi 
rin lahat ng mga tradisyunal na 
ruta ng mga namamasadang jeep 
sa kalakhang Maynila ang ibinukas 
ng gubyerno. 


Ang jeepney 7 8 modernization 
ay malinaw. na pakana ng 
rehimeng Duterte para ilusot 
ang jeepney phaseout at iskema 
ng korporitisasyon na kikitil sa 
kabuhayan ng halos kalahating 
milyong drayber ng jeep at 
mga maliliit na (pereytor sa 
bansa. Dagdag pang pahirap ang 

kagutumang ihahatid nito sa milyong 
mamamayang nakaasa sa sektor ng 
transportasyon para mabuhay. Higit 
na pinalala pa ito ng pandemya kung 
saan hindi rin nabibigyan ng regular 
na subsidyo ang mga drayber na 
hindi makapamasada sa panahon 
ng lockdown. Marami sa kanila ang 
naobligang “mamalimos” sa mga 
lansangan dahil sa wala o kundi man 
kulang na kulang ang natanggap 
nilang ayuda mula sa gubyerno para 
ipantustos sa nagugutom nilang mga 
pamilya. 


Ayon sa Pinagkaisang Lakas ng 
mga Tsuper at Opereytor Nationwide 
(PISTON), sa 535,319 drayber sa 


buong bansa, 22,000 pa lamang 
ang nakakatanggap ng subsidyo 
sa anyo ng SAP at karamihan pa ng 
mga benepisyaryo ay mula lang sa 
National Capital Region (NCR). 


Ang kakulangan sa mga 
namamasadang jeep sa mga mayor 
na ruta ng transportasyon ay 
nagbunga ng malaking perwisyo 
sa libu-libong 'manggagawa at 
propesyunal na naghahangad na 
bumalik sa kani-kanilang trabaho 
matapos ang mahabang panahong 
lockdown. Kulang na nga sa bilang 
ng mga PUVs, limitado pa ang 
kayang isakay na mananakay bilang 
pagtupad sa physical distancing. 
Resulta nito ang hindi maiwasang 
mag-umpukan, mag-agawan at mag- 
unahan sa pagsakay. Dahil dito, 
lalong pinatataas ang posibilidad at 
risgo sa paglaganap ng COVID-19 
mula sa mga nagtitipon-tipon at 
mahabang pila ng mga pasaherong 
nag-aabang ng masasakyan. 


Ang kapalpakan ng rehimen 
na isaayos 5ang sistema ng 
transportasyon at ang pilit na 
paglusot ng jeepney modernization 
habang may pandemya ay katangian 
ng isang bulok at inutil na estado. 
Malaking kriminal na kapabayaan 
ito hindi lamang sa mga drayber 
at maliliit na (opereytor kundi 
sa mamamayan.  Pinalala pa ni 
Duterte ang malaon nang krisis 
sa transportasyon na iniinda 
ng mga drayber at pasahero, 
laluna sa Metro Manila at mga 
karatig probinsya sa Timog 
Katagalugan at Gitnang Luzon. 


o 


HULYO 2020 


Ang kawalang kahandaan at plano ng 
rehimen sa pagluluwag ng lockdown 
para sa muling pagpapasigla ng 
ekonomya ay palatandaan ng isang 
inutil na estadong nagkukumahog 
na isalba ang sarili sa kinakaharap na 
krisis ng bayan at galit ng taumbayan. 


Hindi paloloko ang mamamayan 
sa mabubulaklak na salita ng 
rehimen tulad ng “modernisasyon” 
at “kaunlaran”. Walang hangarin 
si. Duterte. na paunlarin at 
gawing moderno ang sektor 
ng transportasyon sa. bansa. 
Sinasamantala niya ang panahon 
ng pandemya para mabilis na 
maisagawa ang jeepney phaseout 
at tuluyang maipatupad ang 
Jeepney Modernization Act sa 
katapusan ng 2020. 


Ang krisis sa transportasyon 
ng bansa ay iniresulta din ng 
pagtalikod ng reaksyunaryong 
gubyerno sa tungkulin nitong 
isaayos at pamahalaan ang sektor 
ng transportasyon bilang serbisyong 
panlipunan at pampublikong 
utilidad. Bago pa man ang COVID-19, 
kinaharap na ng sambayanan ang 
matinding trapiko sa kalunsuran. 
Samantala kulang at bulok ang 
imprastraktura sa transportasyon sa 
kanayunan. Ito ay dahil sa ang mga 
namamahala sa pagtiyak ng mga 
istruktura para sa transportasyon 
ay ang iilang mayayamang pamilya 
sa bansa. Tiyak na interes din ng 
mga pamilyang ito ang uunahin ni 
Duterte sa “modernisasyon” ng 
mga jeep lalo't ang bawat e-jeep ay 
nagkakahalagang P2-3 milyon. 


Hindi tayo tutol sa modernisasyon 
ng jeep o iba pang sasakyang 
pampubliko. Subalit ang anumang 
modernisasyon na gagawin sa 
pampublikong transportasyon 
ay dapat naglilingkod at para sa 
kapakinabangan ng sambayanang 
Pilipino at hindi ng iilang mayayaman 
at dayuhan. Ang pampublikong 
transportasyon ay isang serbisyong 
panlipunan at hindi dapat ipinapasa 
ng gubyerno sa pribadong negosyo 
ang pagpapatakbo at pagkontrol dito. 


Ang kailangan ng sambayanan 
ay isang episyente at maayos na 
sistema ng public mass transport 

para sa maalwan at mabilis na 


byahe. Sa kasalukuyang atrasado 
at pre-industriyal na katangian ng 
bansa, hindi lamang mga sasakyan 
ang kinakailangang gawing moderno 
kundi pati mga imprastruktura para 
sa transportasyon hanggang sa 
kanayunan. Subalit magkakaroon 
lamang ito ng kaganapan sa panahon 
ng tagumpay ng demokratikong 
rebolusyon ng bayan at sa kagyat 
na pagpapatupad ng sosyalistang 
rebolusyon at konstruksyon. 


Sa panahon ng tagumpay, titiyakin 
ng demokratikong B8Bgubyernong 
bayan ang nasyunalisasyon ng 
sektor ng transportasyon. Estado 
ang magpaplano at magpapatakbo 
ng pampublikong transportasyon 
upang matiyak na kung hindi man 
libre, gagawing abot-kaya, ligtas, 
mabilis at maayos ang biyahe ng 
mamamayan. Uunahin ang interes 
ng mga pasahero at drayber kesa 
sa mga negosyante sa industriya ng 
transportasyon. Ipatutupad nito 
bilang serbisyo ang pampublikong 
transportasyon at hindi bilang 
negosyo. 


Isasaayos ang mga pampublikong 
sasakyan, sa tulong ng mga lokal na 
manupaktura, na kinakailangan ng 
mamamayan kapwa sa kanayunan 
at kalunsuran. Lilikha rin ang 
gubyernong ito ng mas maraming 
trabaho upang ang mga mala- 
manggagawa tulad ng mga drayber ay 
magkaroon ng regular na pagkukunan 
ng hanapbuhay. Isasaayos ang mga 


ruta ng transportasyon tulad ng mga 
kalsada at riles para sa pagluluwag ng 
trapiko. 


Sa panahon ng mga kalamidad, 
tulad ng kasalukuyang pagtama ng 
COVID-19, tungkulin ng gubyernong 
bayan na pakilusin ang buong 
lakas ng mamamayan at ihatid ang 
kakayaning tulong sa mga nasalanta 
at naapektuhan. Mangangalap 
ng tulong para ibigay sa mga 
pinakanangangailangan mula sa 
taumbayan, kabilang na ang mga 
drayber, sa panahong hindi sila 
makakapaghanapbuhay. 


Ang pagsasaayos ng sistema ng 
pampublikong transportasyon ay isa 
sa mga susi sa pagpapasigla ng 
ekonomya ng bansa. Pinabibilis nito 
ang daloy ng mga produkto at 
paghahatid ng mga pangangailangan 
at 8s serbisyo 5 sa. mamamayan. 
Pinasisigla ang komersyo at pinag- 
uugnay ang malalayong kanayunan 
at sentro ng komersyo sa kalunsuran. 
Inihahatid rin nito ang mga pwersa sa 
paggawa ng bayan tungo sa mga 
pook ng trabaho. Tulad ng iba pang 
serbisyong panlipunan, ang serbisyo 
sa transportasyon ay maisasaayos at 
magagawang moderno sa ganap na 
paglaya ng bansang Pilipinas mula sa 
kuko ng Imperyalismo at sa pagwasak 
sa estado ng mga lokal na 
naghaharing-uri. Sa tagumpay ng 
demokratikong rebolusyong bayan, 
maipatutupad 8 at :5B8 8magagawang 
posible ang isang sosyalisadong 
sistema sa transportasyon. 

KILOS PROTESTA 


aly?) SONA ni Duterte, sinalubong ng protesta sa Timog 


Katagalugan 


indi natinag ng mga checkpoint at ng mga buladas ni Duterte ang pursigidong mamamayan ng Timog 
Katagalugan na lumahok sa pagkilos sa nakaraang SONA ni Duterte at manawagang wakasan na ang pasista 


at mapanupil na rehimen. 


Kasabay ng ikinasang 
malawakang protesta sa buong 
bansa, naglunsad ng mga 
kilos protesta ang daan-daang 
mamamayan sa iba't ibang bahagi 
ng TK noong Hulyo 27, araw ng 
ikalimang SONA ng pasistang 
rehimeng Duterte. Pinangunahan 
ito ng Bagong Alyansang Makabayan 
- Timog Katagalugan (BAYAN-TK) at 
ng iba pang samahang kaalyado 
nito. 


Naging sentro ng mga protesta 
sa rehiyon ang makasaysayang 
Unibersidad ng Pilipinas sa Los 
Bafios (UPLB), na nilahukan ng nasa 
mahigit na 300 indibidwal. Dito 
inihayag ang kalagayan ng Timog 
Katagalugan mula sa mga naging 
biktima at mismong apektado ng 
mga patakaran ng rehimeng US- 
Duterte. 


lbinandila. sa pagkilos, na 
pinamagatang “Kilos Katagalugan, 
Labanan at Biguin ang Pasistang 
Rehimeng US-Duterte”! Itakwil ang 
Anti-Terror Law!", ang mga pahayag 
at saloobin ng bawat organisasyon 
sa ikaapat na taon ni Duterte. 
Militante ring ipinanawagan dito 
ang pagbabasura sa Anti-Terror 
Law at kinundena ang hibang at 
palpak nitong tugon o di pagtugon 
sa pandemyang COVID-19. 


Sentral na isyu sa mga kilos- 
protesta ang dumaraming paglabag 
sa karapatang pantao dulot ng 
hibang na gera laban sa terorismo 
ng rehimen habang puo-puong 
libong mamamayan sa rehiyon 
ang dumaranas ng kagutuman 
at kawalan ng kabuhayan dahil 
sa militaristang pagharap sa 
pandemya. 


Kahit saan tumingin, kaliwa't 
kanan ang marahas na atake sa 
mamamayan. At tulad ng isang 


12 KALATAS 


dJ SAN ANG APAT NA T, 
JWAKA NA KAHIRAPAN AO NG 
TERORISMO NG REHIMENG 
US-DUTERTE!: 


LA 


KULES 
KATAGALUGAN 


pasistang BB diktador, lahat ng 
solusyon ni Duterte sa anumang 
problema ng bansa ay militaristang 
solusyon. Pinuno niya ng mga 
dating militar ang ehekutibong 
sangay ng gubyerno kaya naman 
ang suliraning pangkalusugan na 
bumabalot ngayon sa bansa at 
sa daigdig ay malabis na umasa 
sa solusyong militar sa halip na 
pagtuunan ang pagpapalakas ng 
kakayanan ng sektor pangkalusugan 
at kaugnay na mga serbisyo tulad 
ng malawakang libreng pagsusuri 
(mass testing) at pag-aaruga 
sa maysakit upang masawata 
ang mabilis na paglaganap ng 
nakamamatay na virus. 


Sa. naganap na protesta 
inilarawan si Duterte bilang isang 
“Dutertevirus”. Anila, si Duterte 
ay isang epidemyang matagal nang 
nananalasa sa bayan, na siyang 
sanhi rin ng mas matinding mga 
pasakit at pagpapahirap sa buong 
bayan. 


Kinundena ng BAYAN-TK ang 
malawakang pang-aaresto at 
pagtugis sa mga aktibista at mga 
kritiko ng rehimen ni Duterte. Ilan 
dito ay ang sapilitang pag-aresto 
at di-makataong pagtugis sa anim 


NN 
Mga. 
MAMAMAYAN NG TIMOG 
KATAGALUGAN, MAGKAISA! 


PATALSIKIN ANG TUTA, PAPET, 
se... PAHIRAP, AT PASISTANG 


Mit DUTERTEVIRUS! | 
UNA. TI pili 4f 
NY AN 


na magsasaka sa Coral ni Lopez, 
Calaca, Batangas at ang pananakit 
at pag-aresto sa 11 aktibistang 
naglunsad ng protesta sa Brgy. 
Pulo, Cabuyao, Laguna. Dalawa 
sa Cabuyao 11 ang nagpositibo sa 
COVID-19 matapos silang ikulong 
ng PNP Cabuyao at ng 2nd Infantry 
Division ng AFP sa - siksikang 
bilangguan. 


Bukod sa malawakang pasistang 
atake sa rehiyon, iniabante rin 
ng mga nagpoprotesta ang isyu 
ng pagpipilit ng korporatisasyon 
ng mga jeepney at kawalang- 
kabuhayan ng mga jeepney driver, 
paninindak at pagsasabwatan ng 
malalaking kapitalista, pulis at 
militar upang wasakin ang mga 
militanteng unyon: pagpapabaya 
sa mga manggagawang 
pangkalusugan, mga doktor at nars, 
at pagpapasara sa ABS-CBN at pag- 
atake sa Rappler at iba pang mga 
alagad ng midya. 


“Sobra-sobra na ang 
nararanasang pasakit ng 
mamamayan mula sa pandemya 
at sa matinding kriminal na 
kapabayaan ng rehimeng US- 
Duterte. Sa halip na bigyan ng sapat 
na ayuda at kabuhayan ang mga 

BANTAY KARAPATAN 


88 aktibistang magpoprotesta sa SONA, 


N 


Hinarang at 

bininbin sa iba't ibang 

checkpoint ng Philippine National 

Police (PNP) sa TK ang 88 aktibista 

na lalahok sana sa aksyong protesta 

na tinaguriang Kilos Katagalugan sa 

UP Los Bafios noong Hulyo 27, araw 
ng SONA. 


Bagamat nakapaloob na sa 
General Community Quarantine 
(GCQ) ang kalakhan ng rehiyon 
- na nagpapahintulot sa mas 
maluwag na paggalaw sa pagitan ng 
mga probinsya -- hinarang pa rin sa 
mga checkpoint ang mga aktibista. 
Palasak na ginawang dahilan ng 
mga pulis ang kawalan diumano ng 


SONA ni Duterte... mula sa pahina 


nawalan ng trabaho, pinapatay na 
lamang sa gutom at virus ni Duterte 
ang taumbayan,” ayon kay Casey 
Cruz, tagapagsalita ng BAYAN-TK at 
kabilang din sa Cabuyao 11. 


Samantala, naglunsad din ng 
kilos-protesta ang iba't ibang mga 
organisasyon sa lalawigan ng Cavite 
sa lungsod ng Dasmarifas. Dito 
inihayag ng mga organisasyon sa 
probinsya ang kalagayan ng mga 
sektor at komunidad sa loob ng 

4: hinaras ng PNP 


mga travel pass at pagiging “non- 
essential activity” ng protesta. 


Pinahinto ng mga pulis sa 
checkpoint sa Brgy. Maduya, 
Carmona, Cavite ang 65-kataong 
delegasyon mula sa BAYAN Cavite, 
Anakbayan Cavite at Katipunan ng 
mga Samahan ng Magbubukid sa 
Timog Katagalugan na papuntang 
UPLB para sumali sa protesta. 
Katatapos lamang na maglunsad 
ng 5 nasabing B delegasyon ng 
kilos protesta noong umaga sa 
Dasmarifhas, Cavite na nilahukan 
ng iba't ibang sektor mula sa mga 
manggagawa, magsasaka, kabataan, 
manggagawang pangkalusugan at 

aktibistang pangkultura. 


Lampas sa 
oras silang bininbin 
ng mga pulis BB bago 
sinabihang kailangan 
nila ng travel pass para 
makabiyahe. Dahil hindi 
na rin makakahabol sa 
kilos protesta sa UPLB 
ay doon na lamang sa 
harap ng Carmona Police 
Station sila naglunsad ng 
protesta at saka bumalik 
at naglunsad ng protest 
caravan sa mga bayan- 
bayan hanggang Bacoor 
City. 


Samantala, 23 aktibista 
mula sa dalawang 


tatlong 


apat na taon ng rehimen ni Duterte. 


Ipinatupad at sinunod ang mga 
health and safety standards sa 
kilos-protesta upang matiyak na 
maiwasan ang pagkahawa-hawa at 
pagkalat ng COVID-19. Tiniyak ang 
pagsusuot ng mga face masks, 
namigay ng libreng alcohol at 
nilagyan ng palatandaan ang 
pwesto ng bawat indibidwal bilang 
gabay sa physical distancing. 


magkahiwalay na insidente ang 
nabiktima ng panghaharas ng mga 
pulis sa tsekpoynt malapit sa Camp 
Macario Sakay, Los Bafios, Laguna. 
Ayon sa mga biktima, bininbin 
sila sa checkpoint upang hindi sila 
makadalo sa aksyong protestang 
kasabay ng SONA. 


Sa unang insidente, sinita sa 
checkpoint ang jeep ng pitong 
aktibista na lalahok sa protesta sa 
UPLB. Hiningan sila ng ID at travel 
pass, at pinilit din ng mga pulis ang 
kanilang drayber na dalhin sila sa 
istasyon ng pulis ng munisipyo. Isang 
oras na bininbin ang mga aktibista 
sa istasyon ng pulis bago inihatid sa 
labas ng bayan. 


Labing-anim na tao naman 
mula sa “(uezon ang naging 
biktima ng ikalawang insidente. 


Kabilang dito ang mga miyembro 
ng isang samahang pang-midya na 
magdodokumento ng pagkilos sa 
UPLB. Sinabihan sila ng mga pulis na 
umuwi na lamang o makulong kung 
magpupumilit silang tumuloy sa 
protesta. Mahigit isang oras silang 
bininbin ng mga pulis sa checkpoint. 


Talamak ang panghuhuli at 


panghaharas ng PNP sa buong bansa 
sa araw ng SONA. Bibilang sa halos 
150 aktibistang lalahok o lumahok 
sa protesta sa SONA ang naitalang 
hinuli ng mga pulis. 

BALITANG TO 


#2 


Con 


al 5 AFP-PNP 
[ Binigwasan ng 
Bienvenido Vallever 


Command - BHB Palawan ang mga 
pasistang tropa ng PNP-Palawan at 
Western Command ng AFP sa tatlong 
taktikal na opensiba ngayong buwan. 
Iniinda ngayon ng AFP-PNP ang anim 
na kaswalti sa kanilang hanay sa 
gitna ng kanilang pagmamayabang 
sa mga nakamit ng kampanyang JTF- 
Peacock. 


Matagumpay na inambus ng isang 
tim ng BHB Palawan ang isang yunit 
ng 3rd MBLT sa Sitio Ibangley, Brgy. 
Abongan, Taytay noong Hulyo 13, alas 
tres ng hapon. Lulan ng 10-seater 
army jeep ang mga elemento ng 3rd 
MBLT na bumabyahe papunta sa 
operasyon laban sa BHB. 


Nasawi sa ambus si Private First 
Class Christian Cuarto habang tatlo 
naman ang sugatan na sina Corporal 
Marlon Escobar, Corporal Rumuel 
Redondo at Corporal Charlie Carurucan. 
Samantala, walang anumang kaswalti 
sa hanay ng mga kasama. 


Bago pa ito, Hulyo 12, 6:30 ng 
umaga, pinaputukan ng parehong 
yunit ng BVC ang isang police patrol 
car lulan ang Chief of Police ng PNP- 
Dumaran na si Capt. Erwin Carandang 
at ang kasama nitong si Corporal 
Mark Russel Evangelista sa kahabaan 
ng kalsada ng Brgy. Abongan. Si 
Capt. Carandang ay malaon nang 
inirereklamo ng mga residente ng 
Dumaran sa madalas na pangongotong 
sa kanila. 


Samantala, noong Hulyo 20 
bandang 1:40 ng hapon, matagumpay 
namang pinarusahan ng isang tim 
ng BVC ang mga elemento ng 4th 
MBLT habang pauwi ang pasistang 
tropa mula sa pag-ooperasyon sa 
Brgy. Aribungos, Brooke's Point. 
Inamin lamang ng WESCOM ng AFP 
na malubhang nasugatan si PFC 
Christopher dela Cruz na namatay 
din sa ospital. 


Subalit apat ang napatay sa 
mersenaryong tropa mula sa ulat 
na ipinarating ng mga residente sa 


(APA: Serye ng opensiba sa Palawan, bumigwas sa pasistang 


yunit ng hukbong bayan. Ayon sa 
kanila, "dalawang nakabalot na patay 
ang isinakay sa helicopter at may 
nakita pang isang patay na sundalo 
kinabukasan sa sapa na kinukunan 
ng tubig." 


Wala namang naging pinsala sa 
hanay ng mga Pulang mandirigma. 


Tuwang-tuwa ang masa dahil 
naparusahan ng hukbong bayan ang 
mga pasistang sundalo na nanira sa 
kanilang mga kaingin. 


Ayon kay Salvador Luminoso, 
tagapagsalita ng BVC, "Ang mga 
opensiba laban sa AFP-PNP sa isla ay 
tugon sa kaliwa't kanang reklamo ng 
mamamayan sa mga pang-aabuso ng 
berdugong tropa at sa mga kaso nito 
ng panggigipit, pananakot, 
pambubugbog, pambabastos sa 
kababaihan at panununog ng 
kaingin. Seryoso ang BHB-Palawan 
sa sinumpaang tungkulin nito ng 
lubos na paglilingkod sa masang 
Palaweho.” 


BALITA 


Tulong Paslit, namahagi ng ayuda sa Kasiglahan Village sa kabila 
ng patuloy na militarisasyon ng 80th IBPA 


Matagumpay na nailunsad ng 
Task Force Children of the Storm 
(TFCOS) ang Tulong Paslit Project sa 
Kasiglahan Village, Rodriguez, Rizal 
noong Hulyo 8 sa gitna ng panliligalig 
ng 80th IBPA kasapakat ang NTEF- 
ELCAC sa komunidad. 


Tinatayang 100 bata at kabataan 
ang nabigyan ng relief packs ng 
Tulong Paslit. Labis ang pasasalamat 
ng mga magulang higit lalo ngayon 
na humaharap ang buong bansa sa 
krisis dulot ng COVID-19. 


Laman ng relief packs ang bigas, 
de lata, noodles, kape, asukal, gamit 
pangkalinisan at mga bitamina. 
Mayroon ding kalakip na children's 
worksheets na maaring paglibangan 
at mapag-aralan ng mga bata habang 
hindi pa sila nakakabalik sa eskwela. 

Sa konsultasyon””7 sa mga 
residente, ibinukas nila ang labis 
na kahirapang nararanasan dulot 
ng apat na buwang kawalan ng 
trabaho at mapagkakakitaan sa 
panahon ng lockdown. Gayundin, 
ibinahagi nila ang takot bunsod 
ng militarisasyon sa kanilang 
komunidad at pagbabanta ng lokal 
na pamahalaan ng Brgy. San Jose 
na sila ay palalayasin at gagawin na 
lamang sementeryo ang kanilang 
mga pabahay. 


Iniulat din ng lokal na 
organisasyong SIKKAD-K3 na 
sukdulan ang paniniktik ng NTF- 
ELCAC sa kanilang mga miyembro. 
Bago pa man ang militaristang 
lockdown na ipinatupad ni Duterte, 
regular nang namamataan ang mga 
nanghihimasok at nagkakampong 


militar at pulis. sa kanilang 
pamayanan. Iginigiit ng pasistang 
80th IBPA at PNP R4A na dapat 
sumuko ang mga lider ng SIKKAD-K3 
na pinaparatangang kasapi ng BHB. 
Kapalit umano ng pagsuko ay ang 
panunuhol para sa katiyakan sa 
pabahay at iba pang serbisyong 


panlipunan tulad ng tubig at 
kuryente. 
“Kung kami nga hong mga 


magulang, matatanda ay natatakot 
na presensya ng armadong pulis 
at militar eh, ano pa ho kaya 
yung aming mga anak na walang 
kamuwang-muwang at nakikita ang 
mahahabang baril na dala nila?”, 
ani Anne Fe Cainglet, pangulo ng 
SIKKAD-K3. 


Para kay Anna Fe at iba pang mga 

BALITA 


Bigong tanim-ebidensya ni Duterte: Mga kaso laban sa Calaca 


6, naibasura na! 


@iaa nang naibasura ang mga gawa-gawang kaso laban sa anim 
na magsasaka at opisyales ng Barangay Coral ni Lopez noong Hulyo 
27 matapos ang mahigit dalawang buwang pagkakapiit. Sinampahan 
sila ng kasong Illegal Possession of Firearms and Explosives maliban kay 
Brgy. Secretary Virgilio Vidal na Illegal Possession of Firearms lamang. 
Sa tulong ng Karapatan-Timog Katagalugan, nakapagpyansa si Vidal 
noong Hunyo 2, samantalang nanatiling nakapiit pa rin ang lima dahil sa 


mga non-bailable nilang kaso. 


Ayon sa Regional Trial Court- 
Balayan, Batangas, invalid ang search 
warrant na hinain sa Calaca 6 dahil sa 
iregularidad sa pang-aaresto. Una, 
walang awtoridad si Judge Cynthia 
Marifio-Blanca ng Regional Trial 
Court-Sta. Cruz, Laguna na maglabas 
ng search warrant labas sa kanyang 
nasasakupan maliban na lamang sa 
mga nakapanghihimok na sitwasyon 
at kung mayroong sapat na dahilan 
at katwiran, na malinaw na hindi 
nakita ng naghuhukom na korte. 


Ikalawa, hindi nakasaad sa mga 
search warrant ang eksaktong lugar 
na pinagtaguan umano ng mga 
armas at eksplosibo. lto ang mga 


Tulong Paslit...mula sa pahina 


magulang, ang nais lamang nila ay 
seguridad sa panirikan, kabuhayan 
at maayos na kinabukasan para sa 
kanilang mga anak. Anila, hindi nila 
maunawaan kung bakit tatawaging 
terorismo at pagrerebelde ang 
paghahangad nilang mapabuti ang 
kanilang katayuan sa buhay. 


Nanawagan ang mga taga- 
Kasiglahan Village. sa 8 mga 
kongresista na imbestigahan ang 
nagaganap na militarisasyon at red- 


tagging sa kanilang komunidad. 
Nais din nilang magkaroon ng 
psychosocial activities at debriefing 
para sa mga batang labis ang 
pagkatakot dahil sa patuloy na 
militarisasyon. 


Ang Tulong Paslit Project ay 
pinangungunahan” ng  TFCOS, 
Gabriela Women's Party (GWP) at 
sinusuportahan ng Province of 
West. Flanders, Belgium. sa 
pakikipagtulungan ng Ugnayan ng 
mga Pilipino sa Belgium (UPB). 

batayan sa quashal ng nasabing 
search warrant at case information 
na naging daan upang ideklarang 
iligal ang pang-aresto at mabasura 
ang mga kaso laban sa Calaca 6. 


Inaresto ang Calaca 6 noong 
Mayo 10, habang nasa ilalim pa ng 
Enhanced Community Quarantine 
ang probinsya ng Batangas. Nilusob 
ng hindi bababa sa 300 armadong 
elemento ng Special Weapons and 
Tactics (SWAT), Philippine National 
Police (PNP), Criminal Investigation 
and Detection Group (CIDG), 
Philippine Air Force (PAF) ang bahayan 
sa Sitio Santulan, Brgy. Coral ni Lopez 
sa bayan ng Calaca sa pagitan ng 
alas-12 at ala-1 ng madaling araw. 
Nag-resulta ito sa iligal na pagkaka- 
aresto at pagkakakulong nina Brgy. 
Konsehal Leovino Jolongbayan Jr., 
Brgy. Secretary Virgilio Vidal, Roilan 
Tenorio, Doroteo Bautista, Julie 
Jolongbayan, at Marcelo Vidal. Lahat 
ng mga nabanggit ay mga myembro 
ng Samahan ng mga Magbubukid sa 
Coral ni Lopez (SAMACOLO). 


Ang pangyayaring ito ay nagdulot 
ng trauma sa mga residente ng 
komunidad, ayon sa imbestigasyon 
at fact-finding mission na 
pinangunahan ng Karapatan-TK. 


Inatake ng AFP-PNP ang Sitio 
Santulan habang himbing na 
natutulog ang mga residente. 
Lumitaw ang kanilang sistematikong 
panghaharas sapagkat sa lahat 
ng bahay na pinuntahan, mas 
nauna ang pang-aaresto bago ang 
paghahalughog. Hindi nito sinunod 
ang tamang pamamaraan sa paghain 
ng search warrant. Dagdag pa, ilang 
bahay na hindi kabilang sa mga may 
search warrant ang hinalughog. 


Nagsagawa rin ang Karapatan-TK 
ng counseling sa pamilya at iba pang 
residente na lubos na naapektuhan 


ng pangyayari. Nagsagawa rin ng 
cultural consolidation activity upang 
mapalakas ang loob ng mamamayan 
na ipagpatuloy ang kanilang laban 
para sa kanilang karapatan sa lupa. 
Naghandog din ang tim ng relief 
goods at lutong pagkain sa mahigit 
100 pamilya sa baryo. 


Sa proseso, kagyat na sumangguni 
ang binuong paralegal team sa 
iba't ibang pormasyon ng mga 
abugado. May naitala nang ilang 
tipo ng pagbabanta, intimidasyon at 
harassment dulot ng mga militar na 
minsan nang humimpil malapit sa 
kanilang komunidad. 


Taong 72016, ang naturang 
komunidad 7 ay nakaranas ng 
harasment mula sa mga pwersang 
militar at binansagan silang mga 
“NPA sa gabi”. Sumunod ang serye 
ng pagbabanta noong 2018 kung 
saan nagtayo ng kampo at ginawang 
himpilan ang baryo ng pinagsanib 
na pwersa ng PNP, PAF, at Philippine 
Army. Nagbanta din ang mga 
sundalo na nakalista na umano ang 
pangalan ng mga residente sa “Order 
of Battle” hitlist. 


Mula pa noong dekada '70 ang 
pakikibaka ng SAMACOLO sa lupaing 
inaangkin ng pamilyang Lopez. 

PAHAYAG 


Pulang pagpupugay kay Kasamang Fidel V. Agcaoili, 
rebolusyonaryong martir at tunay na bayani ng 
sambayanang Pilipino! 


Patnubay de Guia 


Tagapagsalita, National Democratic Front of the Philippines-Southern Tagalog 


Hulyo 24, 2020 


agluluksa at nagdadalamhati ang pamunuan ng National Democratic Front of the Philippines-Southern 

Tagalog (NDFP-ST), sampu ng mga kasaping organisasyon nito at buong rebolusyonaryong mamamayan 
ng rehiyon sa biglaang pagpanaw ni Kasamang Fidel V. Agcaoili, pinuno ng NDFP Negotiating Panel para sa 
usapang pangkapayapaan sa Government of the Republic of the Philippines (GRP). 


Namatay si Kasamang Fidel sa 
ganap na 12:45 ng hapon, Hulyo 23, 
2020 sa Utrecht, The Netherlands 
dahil sa massive internal bleeding 
due to pulmonary arterial rupture. 
Ang pagkamatay ni Kasamang Fidel 
ay walang kaugnayan sapandemyang 
Covid-19 ayon sa mga doktor sa 
ospital na pinagdalhan sa kanya. 
Dadalhin sa bansa ang kanyang 
mga labi alinsunod sa kahilingan 
ng kanyang mga mahal sa buhay. 
Nakatakda sanang magdiwang si Ka 
Fidel ng kanyang ika-76 na kaarawan 
sa Agosto 8, 2020. 

Ipinararating ng NDFP-ST 
ang lubos nitong pakikiramay at 
pakikidalamhati sa naulila niyang 
asawa, mga anak, mga apo at iba 
pang mga mahal sa buhay. 


Nakilala si Ka Fidel bilang 
pinakamatagal na bilanggong 
pulitikal sa ilalim ng batas militar 
ng diktadurang Marcos. Dumanas 
siya ng iba't ibang uri ng tortyur at 
pinakamalulupit na pagpapahirap 
bilang bilanggong pulitikal sa ilalim 
ng lantarang pasistang paghahari 
ng rehimeng US-Marcos. Subalit 
nabigo si Marcos sa kanyang 
hangaring igupo ang matatag na 
paninindigan ni Kasamang Fidel 
hanggang siya'y makalaya matapos 
ang makasaysayang pag-aalsang 
bayan sa EDSA nuong Pebrero 
1986 na nagpabagsak kay Marcos 
at mailuklok sa kapangyarihan 
si Gng. Cory Aquino. 


Subalit higit na nakilala si 
Ka Fidel sa kanyang malalim 
at pambihirang dedikasyon sa 
pagtataguyod at pagsusulong ng 
rebolusyonaryong pagbabago sa 
bansa alinsunod sa pambansang 


kalayaan at “demokrasya 
na may. sosyalistang 
perspektiba. Sa 

ilang dekadang 
nagdaan, patuloy 

at walang patlang 
niyang isinulong 

at ipinaglaban 

ang kapakanan 


at kagalingan ng 
sambayanang 
Pilipino mula nuong 


siya'y nasa kilusang lihim, habang 
nasa loob ng bilangguan, sa 
gawaing internasyunal at usapang 
pangkapayapaan. Siya. ang 
kasamang napakataas ang diwang 
taglay sa usapin ng paglilingkod 
sa mga pinagsasamantalahan at 
inaaping mamamayan hindi lamang 
sa ating bansa kundi maging sa 
ibang panig ng daigdig bilang nasa 
pamunuan ng NDFP. 


Bilang kagawad, at lumaon 
naging pinuno ng NDFP Peace Panel 
para sa usapang pangkapayapaan 
sa GRP, mahigpit niyang 
pinanghawakan ang mga saligang 
prinsipyong gumagabay sa usapang 
pangkapayapaan para 5 labanan 
at biguin ang mga maniobra at 
pagtatangka ng GRP na itransporma 
ang 5s usapang 5 pangkapayapaan 
tungong kapitulasyon at pagsuko ng 
rebolusyonaryong kilusan. 


Kabilang si Ka Fidel sa NDFP 
Negotiating B8 8BPanel 8sa 5 unang 
tagumpay nitong nakamit sa 
usapang pangkapayapaan sa GRP 
sa pamamagitan ng makasaysayang 
The Hague Joint Declaration of 
1992 na nagsilbing pangkalahatang 
balangkas na gumagabay sa usapang 
pangkapayapaan sa pagitan ng NDFP 
at GRP at iba pang mahahalagang 
kasunduan na kailangan para sa 
matagumpay na negosasyon. Sa 
proseso, naigiit at naipagtagumpay 
ng NDFP Peace Panel na mabuo at 
mapagtibay ng NDFP at GRP ang 
Comprehensive. 8Agreement on 
the Respect for Human Rights and 
International Humanitarian Law 

(CARHRIHL) noong 1998 na una sa 
apat na substantibong adyenda sa 
usapang pangkapayapaan. 


Nakapanghihinayang na 
mawalan ng isang matatag na 
kasama, matapat at respetadong 
rebolusyonaryong lider na katulad 
ni Ka Fidel na walang kapagurang 
ginugol ang 73 75Bkanyang 7 sbuong 
buhay para ipaglabang makamit 
ang pambansang kalayaan at 
demokrasya sa bansa. Ganunpaman, 
naniniwala ang NDFP-ST na marami 
pang katulad ni Ka Fidel Agcaoili sa 
hanay ng rebolusyonaryong kilusan 
sa bansa na handa at nasa pusisyon 
para punuan ang gawaing naiwan ni 
Ka Fidel sa NDFP. 


Nawala man si Ka Fidel sa ating 
piling, nag-iiwan naman siya ng 
alaala na walang katulad ang bigat 


at halaga sa aral at kadakilaaan. 
Isang pamana at ala-alang punong- 
puno ng kabayanihan at kadakilaan 
na kailanman ay hindi malilimutan 
hanggang sa mga susunod na 
henerasyon ng mga rebolusyonaryo. 
Ang kanyang buhay at pakikibaka ay 
magsisilbing dagdag na inspirasyon 
ng rebolusyonaryong kilusan sa 
rehiyong Timog Katagalugan sa 
patuloy nitong pagsisikap na dalhin 
ang demokratikong rebolusyon ng 
bayan sa rehiyon sa isang bago at 
mas mataas na antas. 


Paalam, Kasamang Fidel. Salamat 
sa iyong ginintuang pamana ng 
kabayanihan at kadakilaan. Ang 
iyong bantayog ng kabayanihan 
ay matatag nang nakatindig sa 
puso't damdamin ng sambayanang 
Pilipino na labis mong minahal at 
pinaglingkuran. 


Pulang pagpupugay kay 
Kasamang Fidel V. Agcaoili, dakilang 
kasama, matapat at huwarang 
rebolusyonaryong lider! 


Ibaling ang pamimighati sa 
rebolusyonaryong katapangan at 
ibayong determinasyon na isulong 
ang “demokratikong rebolusyon 
ng bayan hanggang sa ganap na 
tagumpay! 


Mabuhay ang National 
Democratic Front of the 
Philippines! 


Mabuhay ang Communist Party 
of the Philippines! 


Mabuhay ang New People's 
Army! 


PARANGAL 


Isang magiting na mandrigma, mapagpamahal na anak, kaibigan at kasama 
Pagpupugay kay Ka Gabby, dakilang martir ng sambayanan! 


ng mamamatay nang naglilingkod sa masang inaapi at pinagsasamantalahan ay simbigat ng bundok ng 
Naapog, samantalang ang naglilingkod sa mga pasista at mapang-api ay singgaan ng balahibo.” Ganito 
ang naging kamatayan ng ating mahal na kapatid, kaibigan at kasama na si Lito Buyayao Mogmog o mas kilala 


bilang Ka Albyur o Gabby. 


Si Ka Gabby ay isang mahusay na 
mandirigma at opisyal ng hukbong 
bayan. Inilaan niya ang mahigit 
tatlong taon ng kanyang buhay 
sa buong pusong palilingkod sa 
sambayanan. Naging Kagawad siya 
ng Komiteng Seksyon sa Platun at 
tumatayong iskwad lider sa mga 
iskwad ng hukbong bayan bago 
siya napaslang. 


Namartir si Ka Gabby noong 
Hunyo 4 kasama si Lorelyn “Ka 
Fara” Saligumba. Nasugatan siya 
sa pakikipaglaban sa mga tropa ng 
76th IBPA sa Brgy. Mangangan 2, 
Baco, Oriental Mindoro. Nakaatras 
siya mula sa pinagkubkuban sa 
kanilang tim subalit natunton 
din siya ng kaaway sa karatig na 
sagingan. Pinaslang siya kahit 
wala nang kakayahang lumaban 
at iniwan na lamang ang kanyang 
bangkay. 

Nagmula si Ka “Gabby sa 
uring magsasaka at pambansang 
minorya, binata, 8 ipinanganak 
noong Marso 14, 1997 at nagmula 
sa Brgy. Panaytayan, Mansalay, 
Oriental Mindoro. 


Mulasa pagiging kabataan ay nakita 
niya ang kalagayang kinasadlakan ng 
pamilya at ng marami pang inaapi 
at pinagsasamantalahan. Bilang 
kabataan sa baryo pinangunahan 
niya ang kapwa kabataan para sa 
tulungan at paglahok sa mga gawain 
sa pagtataguyod sa armadong 
pakikibaka. Inspirasyon siya ng 
iba pang kabataan sa kasigasigan 
sa pagtataguyod sa mga kasama 
sa panahong nasa kanilang baryo. 


Nakita niya mula sa kanyang 
karanasan ang kawastuhan 
ng paglulunsad ng armadong 


paglaban na siya lamang tanging 
solusyon” sa. paghihirap ng 


sambayanan. Tinanggap niya 
ang hamon nang magpasyang 
tahakin ang landas ng armadong 
pakikibaka. Taong 2016 ay 
nagpasya siyang magpultaym sa 
isang yunit ng Bagong Hukbong 
Bayan. 


Bukas siyang maitalaga sa iba't 
ibang bahagi ng Mindoro. Walang 
alinlangan niyang tinanggap ang 
mga atas at tungkulin mula sa 
Partido, kabilang na ang pagpakat 
nitong 2020 sa yunit na sasaklaw 
sa dulong hilaga ng Mindoro. 


Hindi natin malilimutan ang 
kanyang kasigasigan sa paggampan 
sa mga gawain, gawaing masa man 
o gawaing militar. Nang minsang 
nasugatan sa isang depensibang 
labanan, matapos na gumaling sa 
pagkakasugat, agad siyang bumalik 
sa buong panahong pagkilos sa yunit 
ng hukbong bayan. 

KULTURA 
N 


agmarka rin ang kanyang 
katapangan sa nilahukang taktikal 
na opensiba sa So. Buhuan, Brgy. 
Bugtong na Tuog, Socorro, Oriental 
Mindoro--ang pinakaunang 
putok” sa  2020--kung saan 
dalawang sundalo ng 76th IBPA 
ang nasugatan. Dahil ito sa 
kanilang matiyaga at puno-ng- 
determinasyong pag-aabang sa mga 
mersenaryong sundalo na ilang araw 
nang nag-ooperasyon sa erya. 


Ang 7” BsBkatapangan niya. at 
kapangahasan bilang 5B8Bkabataan 
ang inspirasyon ng mga kasama. 
Maaalala natin siya bilang isang 
kasamang malakas sa pagbubuhat, 
isang responsableng mandirigma 
na walang tinatanggihang atas. 
Sa kanyang pamilya, siya ay isang 
mapagmahal at 5 responsableng 
anak at kapatid na nagtataguyod ng 
kanilang kabuhayan. 


Namatay si Ka Gabby habang 
matapat na naglilingkod sa masa 
at sa rebolusyon. Sinuong niya ang 
masalimuot at puno-ng-sakripisyong 
pakikibaka. Kinalimutan ang sariling 
layaw at itinaguyod ang kapakanan 
hindi lamang ng sariling pamilya 
kundi ng maraming pamilyang inaapi 
at pinagsasamantalahan. Sa harap 
ng todo-gerang atake ng rehimeng 
US-Duterte sa rebolusyunaryong 
kilusan at sa mamamayan sa gitna 
ng paglaban sa nakamamatay na 
pandemyang Covid19, magiting 
na hinarap ni Ka Gabby ang 
hamon na biguin ang pangarap na 
gising ni Duterte na durugin ang 
rebolusyunaryong kilusan sa Isla. 


Ang buhay at pakikibaka ni Ka 
Gabby at ng iba pang mga kasamang 
martir ang magiging hamon sa 
marami pang mga kabataang tahakin 
ang landas ng armadong pakikibaka. 
Dadamputin nila ang sandatang 
nabitawan at itututok ito sa mga 
mapang-api at mapagsamantala. 
Babangon ang mga uring inaapi 
upang itaguyod ang digmang bayan 
hanggang sa ganap na tagumpay ng 
demokratikong rebolusyong bayan. 


Mabuhay ka, Ka Gabby, sa aming 
mga ala-ala! 

Liham sa Martir 


Kasamang Gabby, 
Mapulang saludo sa iyo, isang mabuting kasama at Pilipino! 


Ako ay sumasaludo sa iyong dakilang pagbubuwis ng buhay. 
Ikaw man ay lumisan, hindi ko malilimutan ang pagiging 
mahusay mo sa gawain. Ikaw ang tangi kong tutularan. Masakit 
man para sa akin, ngunit bahagi na ito ng ating rebolusyon. 


Kahit wala ka na ngayon sa aming piling, mananatili ka pa 
rin sa aming puso. Inspirasyon kita para ipagpatuloy ang 
iyong nasimulan. Tulad mo, gagawin 
ko ang aking buong makakaya para 

sa ikatatagumpay ng rebolusyon ng 
sambayanang Pilipino at para sa masa. 


Mabuhay ka, Ka Gabby, at iba pang 
nagbuwis ng buhay para sa 
sambayanan! 

Para sa bayan, 


Ka louie 


#Si Ka Louie ay isa ring kabataang katutubo na nagpultaym sa Bagong 
Hukbong Bayan sa Mindoro tulad ni Ka Gabby. Nagkasama sila noong 
2017 para sa mga pagsasanay at gawaing masa. 

